ming030890/wiki-yue-high-quality huggingface dataset:
林文輝

林文輝，香港親中派政治人。
佢1965年入讀旺角勞工子弟學校，1985年回校擔任中學老師去到2016年，曾經做過市政局議員同黃大仙區議會主席。
佢曾經參與公開聯署支持北京未經諮詢或香港人同意，強行訂立嘅《港版國安法》。

選舉經歷
曾經參選2007年香港區議會選舉。
喺2015年香港區議會選舉，佢攞到2,798票，成功當選。
林松茵

林松茵，香港親中派政治人，2023年香港區議會選舉後被政府委任做區議員。

政治立場及公共事務參與
佢係香港親中派人士。
喺2015年香港區議會選舉，佢攞到2,473票，成功當選。
林玉珍

林玉珍，BBS，MH，香港親中陣營政治人，南區區議會鴨脷洲邨選區議員，由2000年做到而家。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
林琳

林琳（Nixie Lam，1982年3月13號—）係香港親中陣營政治人，民建聯黨員，第七屆香港立法會議員，做過荃灣區議會議員（2012年到2019年）。

選舉經歷
喺2015年香港區議會選舉，佢攞到2,462票，成功當選。
喺2021年9月，佢成為香港特別行政區選舉委員會委員（有關全國性團體香港成員的代表）。
2022年，佢喺李家超無提政綱嘅情況下，有份提名李家超參與2022年香港行政長官選舉。
林發耿

林發耿（英文：Lam Faat Kang，1959年8月14號—）係香港親中派政治人物，新界社團聯會成員，做過荃灣區議員（2004年—2019年）。佢係福建人，1990年移居香港。

政治立場
佢係香港親中派一員，有份支持同贊助荃灣各界慶祝香港回歸祖國23周年活動。

選舉及提名經歷
喺2015年香港區議會選舉，佢攞到2,193票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
林紹輝

林紹輝（英文：Lam Siu Fai，1971年9月14號—），係香港民主黨員，葵青區議會石籬北選區議員。佢老婆劉貴梅亦係區議員。
喺2015年香港區議會選舉，佢攞到2,981票，成功當選。
林翠玲

林翠玲，MH，香港建制陣營（傳統親中派）政治人（教聯會成員），荃灣商會朱昌幼稚園創校校長，葵青區議會議員。

政治立場
佢係香港親中派一員，有份唱教聯會喺武漢肺炎香港疫情期間推出防疫歌曲《全力抗炎》。

選舉及提名經歷
喺2015年香港區議會選舉，佢攞到2,648票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢以「教育專業聯盟」名義參選選舉委員會界別分組選舉，當選成為香港特别行政區選舉委員會教育界委員。
林翠蓮

林翠蓮，香港親中派政治人。

參選經歷
曾經參選2007年香港區議會選舉。
喺2015年香港區議會選舉，佢攞到2,241票，成功當選。
柯倩儀

柯倩儀，香港親中派政治人。

選舉經歷
喺2015年香港區議會選舉，佢攞到1567票，未能當選。
曾經參與2023年香港區議會選舉。
柯創盛

柯創盛，MH（Wilson Or，1973年7月9號—），花名「柯仔」，係香港民建聯黨員，香港立法會前議員，2000年開始做觀塘區議會廣德區議員。

簡歷
柯創盛喺響香港出世嘅潮州人，佢響1990年代初加入民建聯，1999年頭一次參選區議會選舉就已經大贏民主派對手，之後一路連任。
柯創盛代表民建聯參選2012年香港立法會選舉九龍東選區直選，排陳鑑林、黎榮浩名單第四位，到2016選舉擔大旗排頭位，結果當選。
喺2015年香港區議會選舉，佢自動當選。
2021年，佢首先繼承泛民主派蔡澤鴻留低嘅觀塘區議會主席一職，然後宣布喺第7屆香港立法會選舉放棄冧莊，交棒畀黨友顏汶羽。
2023年12月，喺政府大幅度削減直選議席同排除民主派參選嘅2023年香港區議會選舉，選舉委員會委員壟斷選舉提名權，互相提名都唔當係利害衝突嘅選舉制度下，以10912低票數當選觀塘中區議員。

政治立場及公共事務參與
佢係香港親中派人士。
佢多年來都支持香港政府主導嘅器官捐贈運動。即使於2023年，該系統同大陸嗰個正被籌備接駁時廣受非議，其態度依然無變。
佢同鄭強峰、吳承華喺地區事務合作，共用流動辦公車。

被指搞大人哋老婆個肚
於2023年6月13號，香港街頭出現一款聲討柯創盛嘅傳單，上面有一張渠嘅大頭相傍兩張一男一女（睼毋到人樣）扑亙嘢之露點相，仲有尐字：「各位街坊！特別係女性！小心此仆街賤男！【柯創盛】借區議員之名搞大人地老婆個肚！迫人落仔！正人渣！賤男！仆街！重話今年參選立法會議員！？妄想！收皮！」柯創盛本人否認當中嘅指控，話係抹黑並予以斥責，更指已經為此報警。
柴文瀚

柴文瀚，香港民主黨政治人。
喺2015年香港區議會選舉，佢攞到2,408票，成功當選。
醫務衞生局

醫務衞生局（簡稱醫衞局，英文：Health Bureau，英語簡稱為HHB）係香港特別行政區政府架構重組後分拆出嚟嘅一個新決策局，由前食物及衛生局分拆出嚟，並喺2022年7月1號正式成立。專責公共衞生、醫療衞生系統、醫療衞生服務政策。
梁兆新

梁兆新（英文：Patrick Leung，1952年—），係香港公民黨港島支部主席，東區區議會康山選區前任議員（由2000年做到2021年）。
1999年第1屆香港區議會選舉，梁兆新以1479票打贏得653票嘅港進聯黃宏泰（黃宏泰其後喺2003年轉戰司徒拔道選區），之後連續五屆區選亦都喺同一選區冧莊，就連建制派嘅廖美玲、江玉歡、劉聖雪亦都係佢嘅手下敗將。其中喺2015年香港區議會選舉，佢攞到2,384票。
2021年7月9號，佢同黨友黎志強、魏志豪一齊劈炮唔撈，辭任區議員。
梁國鴻

梁國鴻，香港親中派政治人物。

選舉經歷
喺2015年香港區議會選舉，佢攞到2,257票，成功當選。
梁國鴻曾參選2019年香港區議會選舉，因為親中派漠視民意堅持如期修訂逃犯條例，佢嘅選情大受影響，最終落敗。
雖然區選落敗，但都可以喺第二年7月分到個分區委員會委員嚟做。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺北京未經諮詢或香港人同意，大幅度削減直選議席比例之後嘅首次立法會選舉，佢提名李廣宇。
梁婉婷

梁婉婷，香港親中派政治人。

選舉經歷
喺2015年香港區議會選舉，佢攞到2,610票，成功當選。
曾經參與2023年香港區議會選舉。
梁子穎

梁子穎，MH（Dennis Leung，1973年10月6號—），係香港傳統親中陣營工聯會會員，第七屆香港立法會議員（勞工界功能界別）、前任葵青區議會議員（2008-2019年），原本係一位教書先生。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,714票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
2022年，佢喺李家超無提政綱嘅情況下，有份提名李家超參與2022年香港行政長官選舉。
梁家瑋

梁家瑋，香港親中派政治人。

選舉經歷
喺2015年香港區議會選舉，佢攞到1578票，未能當選。
曾經參與2023年香港區議會選舉。
梁廣昌

梁廣昌，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到677票，未能當選。
梁志祥

梁志祥，SBS，BBS，MH，JP（Leung Che Cheung，1957年12月3號—），係香港立法會議員（新界西選區，第五、六屆）、元朗區議會前議員（天耀選區），亦係民建聯成員。

政途
早喺1994年，梁志祥就已經參加區議會選舉，出戰元朗區議會（耀祐選區），第一次參選就擊敗民主黨嘅張賢登，隨後嘅1999年佢就自動當選。
2003年，梁志祥同黨友黃祥光喺第2屆香港區議會選舉互調選區，爭取連任，結果梁志祥喺天耀選區贏咗，而黃祥光就喺慈祐選區輸畀陳美蓮。
隨後喺2007年、2011年、2015年，梁志祥參選元朗區議會（天耀選區）嘅換屆選舉，亦能成功冧莊。喺2015年香港區議會選舉，佢攞到1,713票。
喺2012年第5屆香港立法會選舉、2016年第6屆香港立法會選舉，梁志祥擔大旗參選新界西選區，結果連續兩屆當選立法會議員。
喺2016年，佢有份提名林鄭月娥參與2017年香港行政長官選舉。
佢喺2019年第6屆香港區議會選舉唔再連任區議員，原本諗住交畀司徒駿軒接手，但司徒駿軒嘅選情受制於香港修例風波，唔夠街工嘅何惠彬鬥，輸咗選舉。
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

提議限制同剝奪市民重選自己區議會代表嘅權利
喺2021年，北京未經香港人同意，強行通過《香港國安法》之後，政府要求區議員對《基本法》宣誓，外間就關注，有唔少泛民主派嘅民選議員會唔會畀政府剝奪資格，引伸區議會議席懸空。一般嚟講，議席懸空之後政府都會盡快安排補選，但梁志祥就話唔畀有關選民喺補選再投票選出自己嘅代表，話唔好補選，用政府委任非民選嘅分區委員會擔當過渡性諮詢嘅角色。
梁志豪

梁志豪，香港親中派政治人。
喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

選舉經歷
喺2015年香港區議會選舉，佢攞到1139票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，梁志豪曾經以工聯會名義參選地區委員會界別（元朗），攞到78票，未能當選。
梁文廣

梁文廣，MH（英文：Scott Leung Man-kwong，1984年8月3號—）係第七屆香港立法會議員（九龍西選區），深水埗區議會富昌選區前議員，香港經濟民生聯盟同西九新動力成員。

簡介
梁文廣喺聖芳濟書院同天主教新民書院畢業，喺香港浸會大學完成中國商業副學士課程同喺香港公開大學攞到中國商業工商管理學士學位。2007年畢業後成為深水埗區議會委任議員嘅助理。

選舉經歷
2011年香港區議會選舉，梁文廣被安排喺富昌選區出選，擊敗爭取連任嘅民協黎慧蘭當選。
2012年第5屆香港立法會選舉，梁文廣排喺梁美芬名單第4位，代表西九新動力參選九龍西選區，最終梁美芬當選連任。
2015年第5屆香港區議會選舉，民協再次派人參選挑戰梁文廣，不過梁文廣成功當選連任深水埗區議員，得票率超過58%。
2016年第6屆香港立法會選舉，梁文廣排喺梁美芬名單第2位，代表西九新動力同經民聯參選九龍西選區，最終梁美芬當選連任。
2019年第6屆香港區議會選舉，梁文廣繼續喺富昌選區尋求冧莊，因為親中派逆民意強行支持逃犯條例修訂，雖然攞到4097票，但依然以184票之差輸畀長西社陣嘅黃傑朗，連任失敗。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2021年第7屆香港立法會選舉，梁文廣參選九龍西選區，攞到36,840票當選。
2022年，佢喺李家超無提政綱嘅情況下，有份提名李家超參與2022年香港行政長官選舉。
梁明堅

梁明堅係香港親中派政治人物兼漁農界人士。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會漁農界委員。
2023年12月，梁明堅參選區議會選舉，喺選舉委員會委員壟斷選舉提名權，限制民主派參選嘅情況下，以10401票當選元朗鄉郊東區議員。
梁柏堅

梁柏堅（英文：Leung Pak Kin），花名「表弟堅」，係香港泛民主派人士（灣仔廣義成員），灣仔區議會大佛口選區前任區議員。
梁柏堅係一位網媒記者，喺2015年區議會選舉出選大佛口選區，結果攞到793票輸咗畀李均頤，到2019年區議會選舉再出選，結果佢打敗李均頤，成功敗部復活，當選區議員一職。2021年9月15號，佢同楊雪盈被裁定2021年香港區議員宣誓入面宣誓無效，即時冇咗區議員席位。
梁業鵬

梁業鵬，香港親中派政治人。

政治同政策立場
佢係香港親中派嘅成員。

選舉經歷
喺2015年香港區議會選舉，佢攞到1807票，未能當選。
喺政府大幅度削減直選議席同排除民主派參選嘅2023年香港區議會選舉，彭俊發曾經以工聯會名義參選地區委員會界別（元朗），攞到105票當選。
梁美芬

梁美芬，GBS，JP（英文：Priscilla Leung Mei-fun，1960年11月18號—），外號「鼠王芬」，係香港立法會（2008-2021年係九龍西選區，2022-2025年係選委會界別）議員，前九龍城區議會議員，執業大律師，香港城市大學法律系實務教授，西九新動力召集人，廣東肇慶人，2000年得到香港十大傑出青年，家下係經民聯成員，以前係民建聯成員。
梁美芬已婚，老公係大陸法律教授王貴國，曾經做過香港城市大學法律學院院長。

選舉歷史
佢喺2007年香港區議會選舉，擊敗民主黨陳家偉，當選成為黃埔東選區嘅區議員。
佢喺2008年香港立法會選舉出選九龍西選區，並成功當選。
佢喺2011年香港區議會選舉，擊敗民主黨黃碧雲同人民力量嘅歐陽英傑。
佢喺2012年香港立法會選舉同2016年立法會選舉成功連任。
佢喺2015年香港區議會選舉，攞到2,345票，擊敗青年新政嘅游蕙禎。
喺2016年，佢有份提名林鄭月娥參與2017年香港行政長官選舉。
2019年第6屆香港區議會選舉，梁美芬做咗三屆黃埔東選區嘅區議員之後，唔再尋求冧莊，並交棒畀徒弟李超宇，但由於李超宇嘅選情受制於香港修例風波，結果就落選，輸畀泛民主派嘅關家倫。
2021年第7屆香港立法會選舉，佢轉戰選舉委員會界別尋求連任，喺40名選委會界別當選者入面，攞到1348票，被封為「選委會界別票后」。
佢喺李家超無提政綱嘅情況下，有份提名李家超參與2022年香港行政長官選舉。

政治立場同爭議
梁美芬係親中派嘅一員，不時主動提出收緊香港人政治參與權利嘅建議。例如，佢喺2021年3月，就主動提倡要設立資格審查委員會，篩選北京單方面認為唔愛國嘅候選人。佢亦曾經喺2011年發表言論話要懲罰選民，話選民如果投畀一個會中途辭職嘅議員，佢哋應該受到懲罰。

被指借謠言抹黑公民黨
内文：公民黨支持外傭居港權謠言
喺2011年，有唔同媒體報導，話公民黨透過法律訴訟，爭取同支持香港外籍家庭傭工住滿7年後獲得居港權，成為香港永久性居民嘅謠言。當時公民黨已經否認並提出有關黨員只係依照《大律師行為守則》行事，但梁美芬喺2012年7月派發立法會工作報告，就被指借呢個謠言攻擊公民黨，結果引起有人發起聯署向香港大律師公會投訴，指責梁美芬身為大律師，熟悉的士站原則，但係刻意誤導公眾。

2015年區選被指選舉舞弊
梁美芬曾經喺2015年區議會選舉入面搵咗同屬親中派嘅李家仁唱《小明上廣州》嘅改詞版去支持佢同為同站台，呢啲搵藝人站台嘅做法本來好普遍。當時亦未有聲音批評梁美芬。但隨著喺2021年8月，黃耀明因為喺2018年3月為民主派區諾軒站台唱歌，兩人一同被控選舉舞弊，就有部分聲音話，梁美芬同李家仁咁做，同樣有選舉舞弊嘅嫌疑，如果廉政公署唔調查嘅話，需要向公眾交代。
梁耀忠

梁耀忠（LEUNG Yiu-chung，1953年5月19號—），人稱「白頭佬」，係香港立法會區議會（第二）功能界別前議員、新界西選區前議員，葵青區議會葵芳選區前議員，街坊工友服務處執行監督，民主派政黨前綫前黨員，泛民主派元老級人馬。

成長背景
梁耀忠祖籍廣東中山，香港出世。佢前妻黎紹珍亦係社會運動中人，自中學生時代已經係活躍份子，曾經係激進托洛茨基主義團體四五行動成員。黎亦曾經係立法會前議員何秀蘭前助理、民主派政黨前綫秘書，但現已淡出民主及社會運動。佢哋有一個仔。

政途
梁響英國留學期間，認識年青時投身托派嘅岑建勳，得到政治啟蒙。民運人士劉山青，喺1975年成立新青學社，梁耀忠係當中嘅一個義工，劉山青響1981年喺中國大陸被捕，判以反革命罪名，梁耀忠繼承新青學社，改組為「街坊工友服務處」。
適逢香港「26座問題公屋醜聞」，梁耀忠帶領受災最重嘅葵芳廉租屋邨居民調查，揭發承建商偷工減料，導致葵芳邨第五座需要即時拆卸，而葵芳邨其餘十幢大廈都需要響樓齡未夠廿年之下重建。梁之後響1985年當選葵青區議會葵芳以及葵興選區議員，同當時同期當選嘅李永達、單仲偕、梁廣昌、周奕希、黃耀聰、李志輝並稱「葵青七子」。
1991年參選立法局輸咗，1995年通過新九組當選，之後因為響立法局中以一句「臭罌出臭草」諷刺臨時立法會，俾當時立法局主席黃宏發驅逐揚名，成為香港立法機關史上，首名被驅逐出場嘅立法局議員。
1998年梁參選第一屆立法會選舉當選，重返立法會，重響2000年、2004年、2008年、2012年連任。
梁氏自1985年起當選區議員之後，響葵芳選區連任，從無間斷，成為葵青區資深嘅社區領袖。2003年第2屆香港區議會選舉更以全港最高票連任，成為票王。
喺2015年香港區議會選舉，佢攞到3,301票，成功當選。
梁耀忠議員曾經喺網絡電台香港人民廣播電台擔任節目「忠言入耳」主持。
2021年2月16號，喺西九龍法院開審嘅818流水式集會非法集結案，梁耀忠係被告之一，佢當庭認罪。。2021年4月16號，佢因為參與非法集結罪名成立，被判坐花廳8個月，緩刑1年，依例冇咗區議員席位，喺2021年2月26號任期結束。
梁詠詩

梁詠詩（英文：Jenny Leung，1984年—），係香港泛民主派（立場挨近香港本土派）社運人士，東區筲箕灣選區議員、筲箕灣民生關注組成員，2015年開始投身東區筲箕灣選區地區工作。
梁詠詩喺香港中文大學中文系畢業，之後做中學教師。梁詠詩喺2015年區議會選舉首次參選，被外界睇成其中一位「傘兵」，攞到1429票，只以15票差距輪咗畀接棒嘅民建聯林心廉（勞鍱珍嘅徒弟），但佢一直無放棄地區工作，喺四年後嘅區議會選舉再度挑戰，結果佢亦都成功報番四年前落選嘅一箭之仇，以1312票之差打低林心廉。
2021年9月10號，佢同另外六位泛民主派東區區議員仇栩欣、周卓奇、蘇逸恒、韋少力、陳榮泰、黎梓欣參與2021年香港區議員宣誓，結果佢同仇栩欣、周卓奇宣誓有效，得以繼續做區議員。
梁里

梁里（英文：Leung Li，1983年—），係香港民主黨、新民主同盟前成員，西貢區議會健明選區前任議員，由2012年做到2021年。

參選經歷
喺2015年香港區議會選舉，佢攞到3,719票，成功當選。
梁靜珊

梁靜珊（Leung Ching-shan，1981年10月17號—），廣東新會人，葵青區議會前任議員，街工成員，註冊社工，中五畢業。
自細喺基層家庭長大。2002年加入街工。2016年排喺名單第二位，代表街工參選2016年香港立法會選舉新界西選區。

簡介
梁靜珊一直秉承街工嘅理念：「為勞工出頭、為貧者出力、為弱勢出聲、為民主奮鬥」。

2015年
喺2015年香港區議會選舉，佢喺葵盛西邨攞到2146票，輸畀工聯會劉美璐。

2016年
2016年以街工名義同黃潤達、周偉雄合組名單參選2016年香港立法會選舉新界西地方組別，排黃潤達名單第二位，同埋用「基層自主　共抗霸權」做選舉理念。選舉修尾以20,974票(3.48%)落選。

2019年
梁靜珊喺第6屆香港區議會選舉捲土重來，再戰葵盛西邨選區，對手係在位8年嘅劉美璐，結果喺雙方得票上升嘅情況之下，梁靜珊以接近六成嘅得票率成功打低劉美璐；兩年後（2021年10月20號）被裁定喺2021年香港區議員宣誓入面，宣誓無效，即時冇咗區議員席位。
梁頌恆

梁頌恆（英文：Baggio Leung，1986年8月7號—），花名「巴治奧」、「的士梁」，係香港政治組織青年新政創會成員，曾經做過香港城市大學學生會幹事會會長，第六屆香港立法會議員當選人。

簡歷
梁頌恆大學讀香港城市大學。佢喺2015年有份創辦青年新政。
喺2015年香港區議會選舉，佢攞到1569票，未能當選。
2016年，梁頌恆代表青年新政參選立法會選舉，本嚟喺新界西排黃俊傑名單嘅第三位，但因為參選新界東嘅友好組織本土民主前線梁天琦有機會被選管會取消參選資格，決定轉戰新界東，排名單頭位，第二位係本土民主前線前成員李東昇，最終梁天琦真係被取消資格，梁天琦全力幫梁頌恆助選。結果，梁頌恆喺新界東地區直選順利當選。
2016年10月12號，梁頌恆用英文宣誓就任第六屆立法會議員嗰陣，將China一詞讀做「支那」，佢同黨友游蕙禎喺宣誓後畀立法會秘書長陳維安裁定宣誓無效。佢話爾個係佢自己嘅「鴨脷洲口音」，結果惹嚟爭議，要求佢同游蕙禎辭職。
2016年11月15號，高等法院法官區慶祥裁定梁頌恆同游蕙禎嘅宣誓無效，議員資格喺2016年10月12號起喪失。
2018年9月，加入香港民族陣綫並擔任發言人。
梁騰丰

梁騰丰，香港民建聯黨員、觀塘區議會議員（牛頭角上邨選區，2020-2023年）。

選舉經歷
喺2015年香港區議會選舉，佢攞到1665票，未能當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
梅少峰

梅少峰，香港親中派政治人，任職華潤集團。

政治同政策立場
佢係香港親中派嘅成員。

選舉經歷
喺2015年香港區議會選舉，佢攞到1444票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，梅少峰曾經以民建聯名義參選地區委員會界別（大埔），攞到79票，成功當選。
植潔鈴

植潔鈴，香港親中派政治人物。

政治立場
佢係香港親中派嘅成員。

選舉經歷
喺2015年香港區議會選舉，佢攞到1514票，未能當選。
佢曾經參與2019年香港區議會選舉但係因為親中派漠視民意反對，堅持修訂逃犯條例，選情大受影響，佢最終落敗。雖然區選落敗，但都可以喺第二年7月分到個分區委員會委員嚟做。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，植潔鈴曾經以民建聯名義參選地區直選（柴灣），攞到14018票，成功當選。
楊倩紅

楊倩紅，香港親中派政治人。

參選經歷
曾經參選2007年香港區議會選舉。
喺2015年香港區議會選舉，佢攞到2437票，未能當選。
楊子熙

楊子熙，BBS，MH（英文：Benny Yeung），香港親中派民建聯黨員（民建聯油尖旺支部主席）、油尖旺區議會前任議員（2008-2019年）。

政治立場
佢係香港親中派一員，支持北京未經諮詢或香港人同意，強行訂立嘅《港版國安法》，曾經試過公開支持慶祝香港回歸同埋推廣愛國教育嘅活動。

選舉經歷
佢响2003年第2屆香港區議會選舉參選油麻地選區，當時佢輸畀民協嘅吳寶珊，四年後（2007年）捲土重來，成功當選，之後兩屆（2011、2015年）亦都成功冧莊，其中喺2015年香港區議會選舉，佢攞到2,124票。
响2019年香港區議會選舉，因為親中派漠視民意堅持如期修訂逃犯條例，選情大受影響，佢响油麻地南選區輸畀胡穗珊，連任失敗。
喺2021年9月，佢成為香港特别行政區選舉委員會基層社團委員。
楊振宇

楊振宇（英文：Ronald Yeung，1981年—），係香港九龍城區議會宋皇臺選區議員，由2016年做到依家。
佢同馮檢基、吳美、麥偉明一樣，原本係泛民主派民協前成員，後嚟逐漸向建制陣營靠攏，因此被視為親中派一員。

參選經歷
喺2015年香港區議會選舉，佢攞到2,015票，成功當選。
楊永杰

楊永杰（Kitson Yang，1982年—），係香港親中陣營政治人（第七屆香港立法會議員、九龍城區議會議員，西九新動力前成員），亦係一位教書先生。

選舉經歷
曾經參選2007年香港區議會選舉。
喺2015年香港區議會選舉，佢攞到2,310票，成功當選。
喺2021年9月，佢成為香港特别行政區選舉委員會基層社團委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
楊繼昌

楊繼昌（Yeung Ke-cheong，1981年7月13號—）係香港政治人物。佢喺香港出世，試過創立民主進步黨。

選舉
2011年，楊繼昌代表社會民主連線出選區議會選舉富榮選區（E05），以阻止時任區議會主席民建聯嘅鍾港武自動當選，得到梁國雄及何俊仁等泛民議員支持，結果以1,137票落敗。
2015年佢以「自護聯邦」名義參加區議會選舉，喺鶴園海逸選區（G17），結果以950票落選。2015年12月，楊繼昌成立民主進步黨，並擔任民主進步黨幹事長。

主持節目
楊繼昌於2004-06年間响商業一台同余若薇等人主持禮拜六節目《薇言大志》。2007-11年响網上電台OpenRadio主持節目，2011年短暫响香港民間電台開咪。其後花生台2013年成立，成為主持，至2016年退出，但於2019年回歸。2021年開始同時响城寨網上電台同劉細良主持節目。
楊鎮華

楊鎮華（英文：Craig Jo），香港民建聯黨員，油尖區區議會前任議員（2016-2019年）。

參選經歷
喺2015年香港區議會選舉，佢攞到941票，成功當選。
响2019年香港區議會選舉嘅佐敦北選區力爭冧莊，但係因為親中派漠視民意堅持如期修訂逃犯條例，選情大受影響，最後佢輸畀泛民主派何富榮。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，楊鎮華曾經以民建聯名義參選地區委員會界別（油尖旺），攞到153票，成功當選。
楊雪盈

楊雪盈（Clarisse Yeung，1986年11月14號—），係香港泛民主派政治人物，第六屆灣仔區議會前主席，灣仔大坑選區前任議員，文化組織「香港文化監察」主席，灣仔好日誌、灣仔起步創始成員。

簡歷
楊雪盈中學讀九龍文理書院，之後喺香港中文大學藝術系畢業，而家做緊中大專業進修學院文化管理系嘅兼任講師。
2014年雨遮革命期間，楊雪盈同其他藝術工作者發起「雨傘運動視覺文化庫存計劃」，將佔領區嘅藝術品做紀錄同保存。
2015年香港區議會選舉，楊雪盈參選大坑選區，對手係想接棒嘅新民黨王政芝，最終攞到1,398票，贏咗攞1,148票嘅王政芝。雖然佢乘住雨遮革命個勢出選，但係當選之後多次話自己唔係「傘兵」， 因為促使佢參選嘅係東北發展事件，早過雨傘運動。
2016年，有中資地產商想喺大坑道重建一棟舊樓，同城規會申請話想拎埋隔離個綠化帶，用嚟起佢30層高豪宅嘅私家車道，諮詢期喺同年7月15號屆滿，但有居民發現諮詢期都未過，就已經有工程車喺嗰度搭嗮棚開工，重將個綠化帶既部分樹木斬嗮，嚟擺佢自己嘅建築材料。楊雪盈話，「未批先斬」嘅做法唔合理，亦都引來附近居民不滿，怕會立壞先例咁話：「犧牲公眾綠化地方，變為私人地方」，破壞嗮大坑原有綠油油嘅靚景。佢又話，原本棟舊樓有出入口直達銅鑼灣，依家為咗「墊高」住宅而要破壞綠化地帶嚟起私家車道，重將個出入口移到上大坑道70號嘅計劃唔理想，所以聯同南區區議員司馬文發起聯署，收集居民簽名去信反對。同年12月，地產商撤回申請。但喺2017年，地產商將原本份申請改咗幾隻字之後再重新申請，楊雪盈今次夾埋立法會議員鄺俊宇、羅冠聰一齊聯署，繼續收集市民簽名反對。
2019年第6屆香港區議會選舉，楊雪盈繼續响大坑選區尋求冧莊，結果攞到2340票，以907票之差鍊贏對手廖添誠（廖添誠攞到1433票，比四年前嘅王政芝多咗285票），成功連任。之後佢當選做灣仔區議會主席。
2020年6月，佢參與咗香港立法會選舉嘅泛民主派初選。但去到2021年，佢連同另外46名參與或組織初選嘅泛民主派人士被控「串謀顛覆國家政權」罪，主審法官蘇惠德喺3月安排14個鐘馬拉松式聆訊，結果令楊雪盈、梁國雄等四名被告凌晨過後不適送院，其中，楊雪盈因為蘇惠德嘅安排，搞到低血壓、食唔到嘢，要做腦部掃描。之後有部份評論，批評蘇惠德刻意進行馬拉松式聆訊，係濫用司法程序。
2021年9月15號，佢同梁柏堅被裁定2021年香港區議員宣誓入面宣誓無效，即時冇咗區議員席位，而佢留低嘅區議會主席一職，就由黃宏泰繼承。
楊默

楊默，香港親中派人士。
喺2015年香港區議會選舉，佢攞到1182票，未能當選。
CH

車士打郵編區：英國車士打嘅郵編區，開頭兩個字係CH。
中華人民共和國嘅FIPS同北約嘅國家代碼
.ch：瑞士嘅國家域名
查莫羅文嘅ISO 639-1語言代碼
芝華華州
Ch (語言)：跨平台嘅C語言或C++嘅傳譯方式
Ch (連字)：歐洲語系通用嘅連字
化學結構式通用嘅基
大會堂（City Hall）
Channel嘅簡稱（CH）。
兩個拉丁字母嘅搞清楚
許明金

許明金，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
CC

副本抄送（carbon copy）：喺寫信嘅複印本或 courtesy copy 喺寫電郵嘅同一封電郵嘅另一(啲)收信人。
立方厘米（cubic centimetre） ：國際體積單位，符號cm³。
.cc，可可斯（基林）群島嘅域名。
.cc (檔案格式)：C++ 原碼檔案嘅擴展名。
何韻詩，香港歌手。
文化中心（Cultural Centre）
共享創意：一種版權協議。
CC霜：一種化妝品。
私鐘：一種性交易。
兩個拉丁字母嘅搞清楚
蒙美玲

蒙美玲係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
黃洪昌

黃洪昌，香港親中派政治人。
佢支持北京未經諮詢或香港人同意，強行訂立嘅《港版國安法》。
譚鎮國

譚鎮國，BBS（英文：Kazaf Tam），祖籍廣東東莞，香港親中陣營政治人（新社聯理事長）、商人，香港友好協進會會長譚錦球之子。

政治立場
佢政治立場係親中派。對西方社會持有不友善態度。
佢有份支持北京未經諮詢或香港人同意，強行訂立嘅《港版國安法》。聲稱喺國安法實施同埋大幅度削減直選議席同埋限制民主派人士參選嘅『完善選舉制度』後，港人嘅權利同自由得到咗更好嘅保障。
佢曾經有份呼籲人參與設立政治篩選並大幅度削減直選議席嘅2023年香港區議會選舉。

選舉經歷
喺2021年9月，佢成為香港特别行政區選舉委員會社會福利界當然委員。
吳小夏

吳小夏，活躍香港同深圳兩地嘅親中派人物，創博匯孵化加速中心董事長。
佢自小喺深圳長大，創業後不時會接受親中派媒體訪問，宣傳北京嘅政策。
歐幾里得-歐拉定理

歐幾里得-歐拉定理（英文：Euclid–Euler theorem）係數論入邊嘅一個定理，顯示完美數同梅森質數之間嘅關係。個定理講話一個雙數係一個完全數若且唯若佢可以寫做，其中要係質數（咁嘅樣嘅質數就係叫做梅森質數）。呢個定理以著名數學家歐幾里得同歐拉命名，佢哋分別證明咗定理「若」同「唯若」嘅部份。
一直以嚟數學界都有個猜想，問究竟係咪有無限咁多個梅森質數，目前呢個猜想嘅答案都係未知，不過根據歐幾里得-歐拉定理，呢個猜想等價於問係咪有無限咁多個偶完全數。順帶一提，目前一個奇完全數都未搵到，但係亦都未證明到奇完全數唔存在。

定理內容同例子
完全數即係一個自然數等於佢嘅所有真因數加埋，而真因數即係唔包括自己嘅因數。例如6嘅真因數有1、2同3，而佢哋加埋又真係等於6，所以6就係一個完全數，而下一個完全數係28。
梅森質數就係一個咁嘅樣嘅質數，一個咁嘅樣嘅數想係質數嘅話自己首先一定要係質數，但係係質數都唔保證係質數。例如係一個質數，但係就係合成數。
歐幾里得-歐拉定理話一個雙數係完全數若且唯若佢可以寫做，呢到就係啱啱講嘅梅森質數。完全數6對應，因為；而下一個完全數28對應嘅梅森質數就係。

證明
歐幾里得嘅證明好短，主要建基於因數和函數係積性函數呢個事實，即係話若果、係兩個互質嘅自然數，咁就有。要留意嘅係，因數和函數講嘅因數係包埋個數自己，所以如果要用函數嚟刻畫完全數嘅話，一個數係完全數若且唯若佢嘅因數和等於兩倍佢自己，即係。

充分條件
由一個梅森質數可以整一個偶完全數出嚟，呢一個方向由歐幾里得證明，只需要直接用積性函數性質就證明到：假如係一個質數，咁。嘅因數係，加埋係一條等比級數，可以計到係，另一邊廂，係質數，因數得1同佢自己，所以因數和係。
將以上所有嘢夾埋，就有：
所以係完全數。

必要條件
另一個方向就係要證明畀一個偶完全數，佢一定可以寫做上述嘅形式，呢個方向係由歐拉證明嘅。畀一個偶完全數，將佢所有2嘅次方抽哂出嚟，即係話將佢寫做嘅樣，係正整數，係單數。係完全數，所以佢嘅因數和係佢嘅兩倍：
右邊嘅係一個單數，起碼係3，而且能夠整除咗邊嘅，所以可以設，係嘅一個真因數。將上邊嘅式左右一齊除以並考慮嘅已知因數同，就得到：
其他因數 其他因數。
呢條式想啱嘅話，就唔可以有其他因數，亦即係話同埋係咁嘅樣嘅質數。

歷史
歐幾里得證明咗如果係質數咁就係一個偶完全數，呢個係佢本幾何原本入邊最後一個同數論有關嘅結果，後面講嘅就同無理數、黃金比例、立體幾何有關。歐幾里得當時嘅表達係咁嘅：設有一條等比級數，起始項係1，公比係2，加埋係質數q，咁呢個和再乘級數入邊最後一個項t就係一個完美數。用呢啲符號嘅話，個和q就係梅森質數，尾項t就係。歐幾里得觀察到另一條等比級數，起始項係q，公比係2，長度同第一條一樣嘅話，佢同第一條係成比例嘅，由於第一條嘅和係q = 2t - 1，所以第二條嘅和係q(2t - 1)=2qt - q，咁兩條加埋就係2qt，係qt嘅兩倍。因為兩條級數無重覆數字，而且q係質數，所以其實兩條級數啱啱好列哂qt嘅所有因數，即係話qt嘅因數和係2qt，所以qt係完美數。
過咗超過一千年後，喺大約公元1000年，海什木猜想其實每一個偶完全數都可以寫做咁嘅樣，其係質數，但係佢證明唔到。要去到十八世紀，亦即係歐幾里得超過二千年之後，先有歐拉證明到呢一個方向。咁就為偶完全數同梅森質數建立咗個一一對應嘅關係。歐拉完成咗呢個定理嘅證明之後，好多其他數學家都有畀出唔同嘅證明，包括Victor-Amédée Lebesgue、Robert Daniel Carmichael、Leonard Eugene Dickson、John Knopfmacher同Wayne L. McDaniel，其中Dickson嘅證明被好多教科書採用。
歐幾里得-歐拉定理喺1999年被一個網站採納為「百大數學定理」，後嚟Freek Wiedijk用呢個清單作為基礎，整咗一套用嚟測試唔同電腦輔助證明系統嘅基準。截至2021年，Wiedijk記錄嘅10個電腦輔助證明系統入邊，有5個有歐幾里得-歐拉定理嘅證明。
歐志遠

歐志遠係香港親中派政治人物，新界社團聯會成員，做過屯門區議員（1994年—2019年）。

政治立場
佢係香港親中派一員。

選舉及提名經歷
喺2015年香港區議會選舉，佢攞到1,517票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
歐立成

歐立成，香港親中派政治人。

參選經歷
曾經參選2011年香港區議會選舉。
喺2015年香港區議會選舉，佢攞到1,632票，成功當選。
黃現璠故居

黃現璠故居故居係中國現代民族學奠基人黃現璠（已故）舊時住過嘅屋。佢一共有四個故居，一個喺佢出世嗰頭——扶綏縣渠舊鎮三合村渠思屯，另外三個就喺桂林市。家阵淨得渠思屯嗰頭保存得好，而家故居係黃現璠個孫黃君定繼承嘅。2018年，扶綏縣政府出咗幾十萬蚊整靚『黃現璠故居』。

位置同特色
渠思屯嘅黃現璠故居就坐落喺而家廣西壯族自治區崇左市扶綏縣渠舊鎮三合村渠思屯嗰頭。
講到扶綏縣，人口大約有 44 萬，當中壯族人就有 35.7 萬，差唔多佔咗成個縣 82%（2010年嘅數據）。至於渠思屯呢度，更加係壯族聚居嘅地方，3600個居民入面，壯族就有3570人，可以話高達 99.5%（2012年統計）。咁大比例嘅壯族人口，自然都影響到黃現璠故居嘅建築風格，令佢充分體現咗傳統壯族農村民居嘅特色。
講起壯族傳統民居，通常分為兩種：半乾欄式同全地居式。喺平原地區同近城鎮嘅壯族人，多數會用磚同木材起屋，外牆會搽白灰，屋簷上面仲會畫啲靚靚圖案。但係住喺偏遠山區嘅壯族人，佢哋屋企大多數都係用泥土同木材搭建嘅瓦房，甚至有啲係草房。
渠思屯離城鎮唔算太遠，而且村民世代喺度居住，所以多數興建土木結構嘅兩耳三間樓房或者平房，有啲屋仲會起四合院，四周砌實圍牆。每間屋一般都會將堂屋、臥房、廚房同埋畜欄分開嚟起。黃現璠故居最初建成嗰陣，亦係跟住呢種傳統款式，屬於一間兩耳三間嘅土木結構樓房，內部格局同樣係堂屋、臥房、廚房同埋畜欄分隔開。
呢種建築設計唔單止實用，更加充分展現咗當地壯族人嘅生活智慧同文化傳統。每一個設計細節都係根據當地氣候、地理環境同埋生活習慣而度身訂造，真正做到實用性同文化特色完美結合。

渠思遺韻
整好咗之後嘅樣
渠思屯嘅黃現璠故居係喺清代同治年間起嘅，歷史話長唔長，話短唔短，中間都整修過幾次，但到而家都仲保留住傳統壯族民居嘅特色。
呢座大屋就係一座典型嘅土木結構兩耳三間樓，設計簡簡單單但實用，入面嘅格局好清楚，將堂屋、臥房、廚房同埋畜欄分得好開，啱晒傳統壯族農村人住嘅需要。
故居成個佔地大概有500平方米咁上下，當中實際起咗嘅面積就得200平方米左右。起屋用嘅材料都係就地取材，主要係用當地嘅泥土、木材同埋瓦片，睇得出係貫徹住壯族建築一向都係隨住當地環境嚟起嘅傳統。故居周圍環境好寧靜，樹木又多，有山有水，同成條壯族村寨嘅自然景觀串埋一齊，天衣無縫。
呢座故居唔單止記錄低咗黃現璠後生嗰陣點樣過日子，仲見證住渠思屯呢一帶壯族人點樣過渡到而家，可以話係非常之有文化價值同歷史意義。就因為咁，黃現璠故居喺2017年8月21號正式獲批，列為扶綏縣嘅文物保護單位喇。

風水與人傑
渠思屯黃現璠故居嘅地理風水，就好似《扶綏名人傳》入面咁講：
黃現璠出世嗰笪地——渠舊鎮三合村（包埋鳳凰屯、渠隴屯、渠思屯三個屯，夾埋有成三千幾戶），天生就自成兩座名山，一座係喺鳳凰屯嘅鳳凰山，另一座就係喺渠思屯嘅龍頭山（又叫做「龍山」）。呢座龍頭山個樣就好似一條龍瞓喺度咁，打橫瞓喺渠思屯隔籬，庇佑住村民，畀佢哋平平安安、長命百歲，唔怪得渠思村出咁多過百歲嘅老人家啦……渠思屯入面「黃現璠故居」嘅地理風水就更加冇得彈，企喺故居正門口望出去，一眼就睇到龍頭山嗰個高高戙起嘅「龍頭」；擰轉頭望返後便，鳳凰山嘅「鳳凰」又可以一眼睇晒。黃現璠故居就啱啱好企喺呢個「龍鳳」互相呼應嘅中間位。咁靚嘅「龍藏鳳」嘅奇特風水，構成咗個龍鳳呈祥嘅格局，好似暗示住呢度一定會出個唔簡單嘅人物咁。唔怪得之當年喺六都渠思村好出名嘅私塾先生甘品全講過：咁好嘅風水寶地，實會出個有出息嘅貴人。點知佢都估唔到，扶綏縣乃至成個崇左市五百年嚟，終於出咗一位「國際知名民族學家、歷史學家同埋教育家」，而呢位大人物正正就係佢嘅學生——黃現璠。。

生活印記
話說喺渠思屯呢間黃現璠故居，雖然經歷咗歲月洗禮，但入面仲保存住佢當年住嗰陣，用過嘅好多嘢，到而家都仲保存得好好，仲擺喺故居入面畀人參觀。
其中最引人注目嘅，莫過於佢嗰張飽經風霜嘅書枱，上面留低咗無數歲月嘅痕跡，彷彿仍然承載住佢當年伏案筆耕、勤奮治學嘅印記。配合嗰張古樸穩重嘅太師椅，令人仿佛穿越時空，見到黃生當年孜孜不倦鑽研學問嘅身影。
除咗書房裡面啲家具，仲有佢用過嘅裝衫衣箱、木製衣櫃，每一件都透露住濃厚嘅壯族傳統工藝，特別係衣箱上面精雕細琢嘅紋飾，唔單止係當年實用嘅生活用品，更加體現咗當時壯族手工藝之美。
再行遠少少，仲可以見到佢哋一家當年用過嘅日常用品，從簡單嘅飯碗、茶壺，到燒水嘅鐵鼎、舂米嘅石臼，甚至耕田用嘅犁頭、鋤頭、畚箕同埋牛車架生，都一一保留到而家。呢啲物件雖然睇落簡單，但其實每一件都承載住濃厚嘅歲月印記，反映住嗰個時代壯族農耕社會嘅生活點滴。
可以話，呢啲唔單止係黃生曾經用過嘅個人物品，更加係嗰個年代壯族人日常生活嘅一個縮影，記錄住當年鄉村樸實而富有智慧嘅生活方式。唔少來到參觀嘅人都話，呢度每一張枱、每一張櫈、每一件器物，都充滿咗歷史溫度，令人不禁對黃生當年嘅生活點滴產生無限遐想。呢啲珍貴嘅歷史見證，好有歷史價值㗎！確實值得細心保存，代代相傳。
葛綽瑤

葛綽瑤（Yoyo Kot，1999年1月13號—）係香港女藝人，而家係MakerVille合約女藝員。

簡歷
葛綽瑤喺香港出世，阿爸係個廚師，佢中學讀九龍塘香島中學。
葛綽瑤2021年參與ViuTV搞嘅真人騷選秀《全民造星IV》成功入圍，做咗其中一個熱門人選，就連監製黃慧君都講過話寧願放棄MIRROR都要簽佢，而佢亦順利入圍總決賽。佢喺總決賽入面雖然觀眾分攞到第9名，但評判分就包尾，總成績第16名，亦無入選到女團。但係總決賽過咗唔夠一個月，葛綽瑤就已經被揀中做ViuTV電視劇《季前賽》嘅其中一位女主角。
江潔儀

江潔儀，香港親中派政治人兼教育界人士，寧波公學副校長。
喺香港反送中運動期間，曾經因為懲罰喺學校陸運會上高唱抗爭歌曲《願榮光歸香港》嘅學生而被投訴。
江澤濠

江澤濠，香港親中派政治人。

參選經歷
曾經參選2011年香港區議會選舉。
喺2015年香港區議會選舉，佢攞到1956票，未能當選。
江玉歡

江玉歡（英語：Doreen Kong Yuk-foon，1970年7月12號—），花名「阿歡」，係香港建制派（專業親中派）政治人物及事務律師，禮德齊伯禮律師行合夥人，依家係香港立法會議員（選舉委員會）。

選舉經歷
喺2015年香港區議會選舉，佢攞到1814票，未能當選。
2022年，佢喺李家超無提政綱嘅情況下，有份提名李家超參與2022年香港行政長官選舉。
音節文字

日文書寫用嘅假名有音節文字嘅特徵，每個符號都代表一款音節。
音節文字（粵音：jam1 zit3 man4 zi6；日文：音節文字／おんせつもじ on setsu mo ji）係表音文字嘅一種，一個音節對應一個字符。喺一套音節文字系統裡便，一個符號通常包括一個可選嘅輔音加上一個元音，即係一個 CV（輔音+元音）或者 V 噉嘅音節，亦有音節文字系統係有埋其他拼音配搭嘅，好似 CVC、CV-聲調同埋 C（通常係音節尾嘅鼻音）呀噉。譬如日文書寫用嘅假名，就有音節文字嘅特徵。

基本概念
内文：音節
睇埋：字母系統
首先，音節文字可以用嚟同字母系統對比。字母系統係表音文字嘅一個大類，羅馬字就屬於字母系統呢種類型，英文、德文、法文同葡文等西歐嘅語言傳統上都係用羅馬字寫嘅，而包括粵語同客家話在內嘅多種漢語都有齊晒羅馬化方案，當中粵語就有粵拼同耶魯拼音。羅馬字每隻字母都係表示緊某個元音或者輔音，而且元音同輔音地位同等，兩者都能夠自成符號：
音節文字都係表音文字，不過佢哋每一個符號係表示緊音節。日文用開嘅假名，就有音節文字嘅特性，舉幾個平假名做例子，每個假名掕咗相應嘅日羅同 IPA ：
如果使用日文嘅人想寫 kinou（尋日噉解）呢段語音，就可以寫做きのう噉嘅樣。留意平假名每個符號都可以包含一個輔音加一個元音，而唔係好似羅馬字噉個個符號淨係對應單一嘅輔音或者元音。除此之外，亦可以睇吓阿伊努文點樣用假名嚟書寫佢哋嘅語言。
沈少雄

沈少雄，香港親中派政治人。

參選經歷
曾經參選2011年香港區議會選舉。
喺2015年香港區議會選舉，佢攞到1675票，未能當選。
巴別塔

16 世紀中呢幅油畫，描繪畫家想像中巴別塔起到半路嗰陣嘅樣。
巴別塔（希伯來文：מגדל בבל‎‎，羅馬拼音：Mīgdal Bāḇel ），又有叫通天塔，係《舊約聖經 · 創世記》裡便提到嘅一座塔。巴別塔嘅故仔講到人類想起座同天一樣高嘅塔，上帝覺得佢哋太囂，就變亂晒佢哋嘅講嘅話、口音，大家聽唔明對方噏乜，溝通唔到，座塔自然就起唔成。
呢個故仔可以算係一個創建神話，畀人攞嚟解釋點解人類會講咁多種唔同嘅語言。而《聖經》可以話係人類史上最有影響力嘅書，好似巴別塔噉嘅聖經故事廣泛傳播到去世界各地，仲有唔少創作品由巴別塔嘅故事嗰度取材，用巴別塔嚟做語言多樣性嘅一個象徵。

原文粵譯
19 世紀一幅畫，描繪想像中「巴別塔下，世人嘅語言被變到亂晒」嘅情境。
呢幅畫出自 17 世紀，描繪畫畫人想像中嘅巴別塔。
睇埋：創世記
原版《巴別塔》嗰個故仔出自《創世記》第 11 章第 1 至 9 節，譯做現代粵文嘅話如下。
話說當時全世界嘅人冚唪呤都係講同一隻語言嘅，是但攞兩個人，佢哋講嘢都做到完全相通。世人喺示拿搵到一笪平地，並且喺嗰度定居。
有一日，佢哋有咗個諗法，想要起一座宏偉無比嘅城市，城市要有一座塔，座塔嘅頂高到能夠掂得到個天，噉就傳揚到佢哋嘅名。傾掂之後佢哋就郁手，攞住泥土整磚頭同砂漿，啲磚頭燒到紅晒，一路就開始起塔。
主（上帝）一路望住人類起塔，就講：「睇吓，世人要起城同塔，成為同一樣嘅人民，講同一樣嘅語言，咁劃一就乜嘢都做得到喇話？我哋落去，將佢哋嘅語言搞亂，等佢哋嘅語言彼此唔再互通。」

就係噉，主令佢哋（世人）分散咗去世界唔同嘅角落，佢哋就唯有停工，唔再起乜嘢通天塔。噉係因為主變亂咗天下人嘅語言。

個名點來
《聖經》其實從來都冇提過「巴別塔」噉嘅字眼，而係用
希伯來文：אֶת-הָעִיר וְאֶת-הַמִּגְדָּל
噉嘅字句來指巴別塔。呢組字詞係指
—要譯做粵語可以解做嗰座城市同嗰座塔噉嘅意思。有關 בבל / Babel / 巴別 噉嘅字詞係點來嘅，廿一世紀初嘅學界仲未有咩共識。一個比較多人接納嘅講法係，隻字詞源自希伯來文 בָּלַל / bālal（大致似粵拼：baa6 laau1）—即係希伯來文撈埋一齊、搞亂噉解。

主題詮釋
睇埋：Hubris
《巴別塔》嘅故事同好多《聖經》故事一樣，成日畀猶太教徒同基督徒攞來教道理。
對於「上帝點解要噉樣搞亂人類嘅語言」，其中一種最常見嘅詮釋係話佢覺得人類想起通天塔係自大得滯，所以就搞亂人類嘅語言，想藉此懲罰人類；而成個故事就畀人用來教人喺上帝嘅無窮力量面前要謙卑，自大只會招致上帝懲罰。呢點亦被指係響應咗《創世記》入便成日講到上帝同人類之間起衝突噉嘅主題—例如《亞當同夏娃》嘅故仔，係講人類想要得到智慧，最後搞到畀上帝逐出伊甸園。
不過亦有學者同信徒持有第啲見解。例如有種觀點就覺得，上帝唔係想懲罰人類：《巴別塔》件事發生喺大洪水之後；世人經歷過大洪水，變到船頭驚鬼船尾驚賊噉，喪失晒探索嘅意慾；佢哋仲想創造一個完全一元嘅世界—所有人都要講同一隻語言、用同一套方法諗嘢，然後佢哋仲想建造通天塔，要全世界嘅人都睇到，進一步令全世界變得更加單一；有見及此，上帝就郁手將世人變成會講多種唔同嘅語言，世人就焗住要分別去唔同地方探索，用唔同方法思考；根據呢種睇法，上帝嘅舉動並唔係懲罰，而係對世人嘅祝福。

語言學觀點
内文：語言嘅起源
睇埋：互通程度同語系
巴別塔係一個創建神話，畀古時嘅猶太人攞嚟解釋點解世上有咁多隻唔同嘅語言。
語言學不溜都有研究語言起源嘅概念：早喺廿世紀中，語言學家已經留意到包括眾日耳曼語言（英文同德文等）、眾羅曼語言（法國話、西班牙話同葡萄牙話等）、希臘話同埋印地話（覆蓋印度北半橛多地）... 等嘅好多隻語言，都有某啲奇怪嘅相似性，於是就萌生咗印歐語系嘅概念，主張呢拃語言查實曾經係同一隻語言（語系），但後嚟因為（例如）講呢隻語言嘅人類四圍遷徙，變咗做兩個唔同嘅群體，兩者嘅語言就慢慢演變咗做兩隻差異大到唔能夠互通嘅語言；簡化講，打後嘅語言學研究睇返呢啲語言嘅歷史，發現呢啲語言的確有「曾經係一樣咁滯嘅，但後嚟變到愈嚟愈唔同」嘅情況，最後確立咗印歐語言嘅諗頭。除咗印歐語言，漢藏語系（粵語同閩南話等漢語所屬嘅語系）、南島語系（例子有馬拉話）同亞非語系（例子有希伯來話）... 等都係相當出名嘅語系。
因此，「呢幾隻語言曾經係同一隻語言」噉嘅諗法，喺廿一世紀初嘅語言學上係廣受接納嘅。之但係語言學家一般都認為巴別塔嘅故事純屬神話，唔係史實，理由包括—
《舊約聖經》似乎自相矛盾：巴別塔個故仔開頭嗰陣話，全世界嘅人都係講同一隻語言嘅；但係打前嘅部份—《創世記》第 10 章第 5 節—就話喺大洪水過後嘅世界，挪亞嘅後代四圍去建立唔同嘅國家，呢啲國家各有自己嘅語言；
語言演變係逐漸嘅：例如粵語噉，2010 年嘅粵語同 1910 年嘅粵語有啲差異，但依然夠相似，能夠高度互通，2010 年嘅粵語同 1810 年嘅粵語亦都有啲差異，但依然相對細；不過如果攞 1010 年嘅粵語先祖同 2010 年嘅粵語，兩者望落會似唔同嘅語言。現代語言學一般唔接受「一隻語言受到神秘力量影響，一瞬間變咗幾隻唔同語言」噉嘅主張。
巴別塔嘅故仔相當含糊，例如根本冇講清楚件事喺幾耐之前發生。可以睇睇可否證度嘅概念。
沈豪傑

沈豪傑，BBS，JP（Wilson Shum，1978年—）係香港鄉事派政治人、律師，元朗區議會主席。

政治立場
佢係香港親中派一員。

選舉及提名經歷
喺2015年香港區議會選舉，佢自動當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界委員。
2021年第7屆香港立法會選舉，喺北京未經諮詢或香港人同意，大幅度削減直選議席比例同限制民主派參選嘅情況下，佢用獨立身份參選新界北地方選區雙議席，最後得票第三而落選。
2022年，佢喺李家超無提政綱嘅情況下，有份提名李家超參與2022年香港行政長官選舉。
謝啟大

謝啟大（1949年2月10號—）係台灣中華統一促進黨政治人，曾經係新黨籍立法委員。
洪志傑

洪志傑，福建泉州人，香港傳統親中陣營民建聯黨員、教書先生。

政治立場
佢係香港親中派人士，曾經話23條立法全票三讀通過係全民所盼，對西方持有不友善態度，話佢哋遏止中國崛起，但陰謀註定失敗。
佢有份唱教聯會喺武漢肺炎香港疫情期間推出防疫歌曲《全力抗炎》。

選舉經歷
喺2015年香港區議會選舉，佢攞到1112票，未能當選。
佢曾經參與2019年香港區議會選舉，但因為親中派漠視民意反對，堅持如期修訂逃犯條例，選情大受影響，最後佢輸咗畀李予信。雖然區選落敗，但都可以喺第二年7月分到個分區委員會委員(東區分區委員會 - 北角西)嚟做。
喺政府大幅度削減直選議席同排除民主派參選嘅2023年香港區議會選舉，洪志傑曾經以民建聯名義參選地區委員會界別（東區），攞到146票，成功當選。
洪連杉

洪連杉，MH（Hung Lin Cham，1974年—），係香港親中派政治人，民建聯黨員(東區支部主席)、東區區議會前任議員，亦係一位福建幫。

參選經歷
喺2015年香港區議會選舉，佢自動當選。
喺2019年香港區議會選舉，因為親中派漠視民意堅持如期修訂逃犯條例，佢嘅選情大受影響，最終輸畀民主派傅佳琳，連任失敗。雖然區選落敗，但都可以喺第二年7月分到個分區委員會委員嚟做。
洪錦鉉

洪錦鉉，香港親中派政治人物。

選舉經歷
喺2015年香港區議會選舉，佢攞到3,993票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
洪龍荃

洪龍荃，香港親中派政治人物。

參選經歷
喺2015年香港區議會選舉，佢攞到2443票，未能當選。
涂謹申

涂謹申（James TO Kun-sun；1963年3月11號—），花名「阿涂」，係香港執業律師，前香港立法會議員同埋前油尖旺區奧運區議員，民主黨前身香港民主同盟創黨成員。香港泛民主派一員。

屋企
涂謹申喺香港出世，九龍慈雲山大，老竇做藥材舖生意。
2008年1月，《東週刊》報道涂謹申老婆袁彩蓮同姓李的士司機發生婚外情，重表示有意同涂謹申離婚，袁喺兩個月前搬離寶馬山花園屋企，租住北角一個單位。而涂謹申表示「因件事同公職無關唔作評論」，唔承認或否認報道內容。

讀書
中學就讀九龍華仁書院，預科期間響校內擔任學生會會長，大學就讀香港大學法律系，畢業後成為執業律師。

政途
1990年，政黨「香港民主同盟」（簡稱港同盟，1995年同匯點合併成民主黨）成立，涂謹申成為創黨成員。1991年，涂先後參選深水埗區議會同立法局九龍西選區選舉，先後當選區議員同立法局議員，一度成為立法局中最後生嘅議員。1995年，涂響九龍西選區連任立法局議員。1997年，中央政府喺香港另組臨時立法會，涂同其他泛民主派立法局議員因為反對臨時立法會而退出立法機關。1998年，涂響九龍西選區當選首屆立法會議員。1999年，涂響油尖旺區當選區議員。2000年，涂響九龍西選區連任第二屆立法會議員。2003年，涂再連任油尖旺區議員。2004年，涂響九龍西選區連任第三屆立法會議員。涂謹申歷來響議會選舉中都一直當選，直到2020年11月30號劈炮。

群策會事件
2003年8月，涂謹申同另一個泛民主派立法會議員劉慧卿去臺灣出席由群策會舉辦嘅「一國兩制下的香港」研討會，劉更加響研討會上表達「是否獨立由臺灣人自己決定」嘅立場。事後畀親北京人士指咁講係支持台灣獨立，分裂中國咁話。同場出席研討會嘅涂謹申，事後話自己嘅立場係支持中國統一，反對台獨，亦冇發表支持台獨言論，寓意同劉慧卿嘅立場劃清界線，而劉受到親北京啲人批評。

匯標事件
2004年尾至2005年中，涂謹申被揭發利用公帑租用民主黨同佢自己持有嘅「匯標公司」旗下物業，作為自己嘅議員辦事處。外界都質疑民主黨同涂謹申嘅誠信，要求涂謹申辭去議員職位。涂多次辯稱自己只係「一時疏忽，無心之失」，並向公眾道歉，但堅拒辭職。民建聯成員王紹爾同陳雲生向廉政公署報案，要求廉署介入調查事件，但最後廉署撤銷調查。

普選廣告
2005年10月28號，香港有個神秘78歲老人響全港各大報章刊登全版廣告，內文只有一句「告訴我，我會看見普選的一天嗎？」涂氏接受報章訪問時，聲稱咁做有助香港政府「聆聽市民意見」，重承認刊登廣告係佢主意，估計箇位神秘老人響廣告費支出超過20萬港元 。

2021年香港區議員宣誓
2021年9月29號，佢同黨友任國棟、郭天立、梁翊婷喺2021年香港區議員宣誓入面被裁定宣誓無效，即時冇咗區議會議席。

參選經歷
喺2015年香港區議會選舉，佢攞到1,531票，成功當選。
Lolly Lolly寵物拯救隊

《Lolly Lolly寵物拯救隊》係香港有線寬頻開電視製作嘅寵物資訊同真人騷節目，由女團Lolly Talk主持。節目由2024年11月17號到2025年2月2號，逢禮拜日 21:00-21:30，喺HOY TV首播。8位成員透過節目學習更多關於寵物飼養的知識，以及與觀眾分享照顧寵物的小貼士。

節目調動
2024年12月15號：由於直播《世界男女子壁球團體錦標賽》，所以停播一次。
見招拆招風水局

《見招拆招風水局》係香港有線寬頻開電視製作嘅玄學節目。
節目一共有兩輯：
第一輯由鄺芷凡主持，玄學師傅楊天命、鄺偉雄同蔣匡文係常駐嘉賓。節目由2024年8月18號到11月17號，逢禮拜日21:30-22:00，喺HOY TV首播。節目主要係拆解一啲坊間流傳咗好耐嘅家居佈局同擺設謬誤。
第二輯叫《見招拆招風水局之佈局》，都係由鄺芷凡主持，玄學師傅楊天命同室內設計師馮建耀（Eric Fung）係常駐嘉賓。節目緊接第一輯，由2024年11月24號到2025年2月2號，逢禮拜日21:30-22:00，喺HOY TV首播。節目主要係結合風水命理同家居設計，幫家庭觀眾重新打造家居。

節目調動
見招拆招風水局之佈局
2024年12月15號：由於直播《世界男女子壁球團體錦標賽》，所以停播一次。